
HOTĂRÂREA nr. 19/26.03.2025
privind „Aprobarea contractării unei finanțări rambursabile interne în 

valoare de maxim 16.415.353 lei”

Consiliul Local al Comunei 23 August, întrunit în şedinţa ordinară de lucru din data de 26 martie 2025, orele 1600, la sediul Primăriei Comunei 23 August, din localitatea 23 August;

Analizând temeiurile juridice, respectiv:

a) art. 1 alin. (5), art. 120 și art. 121 alin. (1) și (2) din Constituția României, republicată;
b) art. 9 paragraful 8 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;
c) art. 7 alin. (2), precum și art. 1166 și următoarele din Legea nr. 287/2009 privind Codul civil, republicată, cu modificările ulterioare, referitoare la contracte;
d) art. 129 alin. (1), alin. (2) lit. b) și alin. (4) lit. b) și art. 155 alin. (1) lit. c) și alin. (4) lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare; 
e) art. 13 din Ordonanța de urgență a Guvernului nr. 64/2007 privind datoria publică, aprobată cu modificări și completări prin Legea nr. 109/2008, cu modificările și completările ulterioare;
f) art. 61 - 66  și art. 761 din Legea nr. 273/2006 privind finanțele publice locale, cu modificările și completările ulterioare;
g) art. 2 lit. c), k), p), art. 5 alin. (1), art. 6, art. 9 și art. 10 din Ordonanța Guvernului nr. 119/1999 privind controlul intern/managerial și controlul financiar preventiv, republicată, cu modificările și completările ulterioare,
h) Hotărârea Guvernului nr. 9/2007 privind constituirea, componența și funcționarea Comisiei de autorizare a împrumuturilor locale, cu modificările și completările ulterioare;
Ținând cont de:

viza de control financiar preventiv propriu acordată asupra acestui proiect de operațiune;
Luând act de:

a) referatul de aprobare al Primarului Comunei 23 August, în calitate de inițiator, înregistrat cu nr. 8273/18.03.2025;
b) raportul de specialitate al Compartimentului Financiar Buget, înregistrat cu nr.8342/18.03.2025;
c) avizul cu caracter consultativ al Comisiei de specialitate nr. 1 pentru activități economico-financiare, juridică și de disciplină, din cadrul Consiliului Local 23 August;

d) avizul cu caracter consultativ al Comisiei nr. 2 pentru amenajarea teritoriului şi urbanism, protecţia mediului şi turism;
e) avizul cu caracter consultativ al Comisiei  nr. 3 pentru activități social-culturale, culte, învățământ, sănătate și familie, muncă și protecție socială, protecție copii, tineret și sport, agricultură;

în temeiul prevederilor art. 139 alin. (1) și (3) lit. b), coroborate cu cele ale art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,
HOTĂRĂȘTE:
Art. 1. - Se aprobă contractarea unei finanțări rambursabile interne, în valoare de 16.415.353 lei, cu o maturitate de maxim 12 ani. 
Art. 2. – Contractarea finanțării rambursabile prevăzută la art. 1 se face pentru:

a)  refinantarea soldului aferent imprumutului contractat de la CEC Bank conform Contract de credit nr. RQ22127652211451 din 22.12.2022 si 

b) realizarea investiției publice de interes local „Trama stradala localitatea 23 August”, conform celor detaliate în anexa 1 la prezenta hotarare.

Art. 3. - Din bugetul local al Comunei 23 August se asigură integral plata: 
a) serviciului anual al datoriei publice locale aferent finanțării rambursabile menționate la art. 1; 
b) oricăror impozite și taxe aferente realizării obiectivelor de investiții publice de interes local; 
c) oricăror altor cheltuieli neeligibile ale finanțării rambursabile menționate la art. 1. 
Art. 4. - (1) Pe întreaga durată a serviciului datoriei publice locale, ordonatorul principal de credite are obligația să publice pe pagina de internet a Comunei 23 August următoarele date:

· hotărârea Comisiei de autorizare a împrumuturilor locale, precum și orice modificări și/sau completări ale acesteia;

· valoarea finanțării rambursabile contractate/garantate în valuta de contract;

· gradul de îndatorare a Comunei 23 August;

· durata serviciului datoriei publice locale, cu precizarea perioadei de grație și a perioadei de rambursare a finanțării rambursabile;

· dobânzile, comisioanele și orice alte costuri aferente fiecărei finanțări rambursabile;

· plățile efectuate din fiecare finanțare rambursabilă;

· documentele și informațiile prevăzute la art. 761 alin. (1) din Legea nr. 273/2006 privind finanțele publice locale, cu modificările și completările ulterioare.

(2)  Ordonatorul principal de credite, are obligația de a transmite, în format electronic la adresa http://uat.mdrap.ro/, informațiile prevăzute la art. 761 alin. (1) din Legea nr. 273/2006 privind finanțele publice locale, cu modificările și completările ulterioare.

(3)  Datele prevăzute la alin. (1) se actualizează în prima decadă a fiecărui trimestru pentru trimestrul expirat, sub sancțiunile prevăzute de lege.
Art. 5. (1) Garantarea împrumutului se va face din veniturile bugetului local al Comunei 23 August. Cuantumul veniturilor cu care Comuna 23 August va garanta anual, va fi egal cu obligaţiile de plată a ratelor, a dobânzilor şi a comisioanelor referitoare la acest împrumut, aferente anului respectiv.

(2) Serviciul datoriei publice locale nu reprezintă obligaţii sau răspunderi ale Guvernului României şi acesta va fi plătit din bugetele locale sau/şi din împrumuturi pentru refinanţarea datoriei publice locale.

(3) Se împuterniceşte Primarul Comunei 23 August să semneze în numele şi pe seama Comunei 23 August acordul de garantare a împrumutului şi să semneze toate documentele necesare obţinerii autorizării şi derulării finanţării rambursabile interne.
Art. 6. Cu ducerea la îndeplinire a prezentei hotărâri se încredinţează primarul Comunei 23 August și Compartimentul financiar buget.
 (2) Aducerea la cunoştinţa publică se realizează prin publicare pe pagina de internet a Primăriei Comunei 23 August.

Art. 7. - Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ:
· Primarului Comunei 23 August;
· Compartimentului financiar buget;

· Instituţiei Prefectului judeţului Constanţa, în vederea exercitării controlului cu privire la legalitate.
 (2) Aducerea la cunoştinţa publică se realizează prin publicare pe pagina de internet a Primăriei Comunei 23 August.
Hotărârea  s-a  adoptat  cu  un  număr  de 12 voturi “pentru”, 1 vot “împotrivă”, la  şedinţă  fiind  prezenţi  un  număr  de 13  consilieri   din  cei  15  aleşi.

PREȘEDINTE DE ȘEDINȚĂ,                       CONTRASEMNEAZĂ PENTRU LEGALITATE,
            CONSILIER  



                       SECRETAR GENERAL
CALMBACH VASILE-ALBERT

